**Mulgi vallavolikogule**

**Muudatusettepanekud**

**Mulgi valla põhimääruse eelnõule**

Volikogus on esimese lugemise läbinud Mulgi valla põhimäärus.

Olles põhjalikult tutvunud põhimääruse eelnõuga.

Ettepanekute tegemisel olen arvestanud infoga, et eraldi on koostamisel volikogu töökord.

Teen ettepanekud viia sisse Mulgi valla põhimäärusess järgmised ettepanekud.

### **Asendada § 1 pealkiri, et oleks täpsem:**

Eelnõus: § 1. Mulgi valla põhimääruse eesmärk

Ettepanek: § 1. Reguleerimisala

1. **Täiendada, parandada ja muuta § 1 sõnastust.**

*Õigusaktid peavad olema selgesti loetavad ja arusaadavad vältida tuleks kordusi. Punktide järelt tuleks kaotada sõna Mulgi. Tegemist on Mulgi valla põhimäärusega ja seetõttu ei vaja igas punktis seda kirjutada.*

1. **Täiendada § 3. Valla sümbolid.**

Vastavalt KOKS-ile § 8 lg 1 p3 peab valla põhimääruses olema sätestatud valla või linna sümbolid ja **nende kasutamise kord**;

*Ettepanek muuta § 1 p1 ja sõnastada järgmiselt valla sümbolid ja nende kasutamise kord ning lisada sümboolika kasutamise kord.*

1. **Lisada § 5 juurde lõik, kus on selgelt öeldud, kes on volikogu liige ja sõnsatada see järgmiselt:**

*Volikogu liige on isik, kes on osutunud valituks vastavalt kohaliku omavalitsuse volikogu valimise seadusele.*

1. **Muuta § 5 lg 6 sõnastust ning asendada „on õigus maksta“ sõnaga „maksab“ ning sõnastada lg 6 järgmiselt:**

Volikogu *maksab* oma liikmetele tasu volikogu tööst osavõtu eest ja hüvitist volikogu ülesannete täitmisel tehtud kulutuste eest esitatud dokumentide alusel volikogu kehtestatud määras ja korras.

1. Põhimääruse eelnõus ei ole kajastatud, et volikogu töökord kehtestatakse eraldi.

Määruse selguse huvides lisada § 4 lg 8 järgmise sõnastusega: *Volikogu töökord kehtestatkse eraldi määrusega.*

1. ***Lisada § 4 volikogu liikme õigused, et vältida võimalikke arusaamatusi vallakantselei poolt, sõnastada järgmiselt:***

*Volikogu liikmel on õigus:**1) saada Mulgi vallavalitsuse kantselei (edaspidi vallakantselei) kaudu volikogu, vallavalitsuse õigusaktide eelnõusid, õigusakte, dokumente ja muud teavet, välja arvatud andmed, mille väljastamine on seadusega keelatud;**2) kasutada vallavalitsuse ruume valijate vastuvõtuks ja saada abi selle korraldamiseks;
3) kasutada volikogu liikme tööd puudutavates küsimustes vallakantselei teenuseid.*

1. **Üldiselt võiks olla volikgu esimehe ja aseesimehe kohutused olla eraldi jagu.**

**Teen aga ettepaneku jätta välja § 5 lg1 p7 sõnastus „korraldab volikogu komisjonide tööd“ ja asendada see järgmise ülesandega:**

*7) Korraldab volikogu rahaliste vahendite kasutamist*

1. **Ettepanek muuta § 5 ja § 6 järjekorrad**, et määrus oleks loogiliselt loetav, st ennem valime volikogu esimehe ja aseesimehe ning siis alles saame aru mis on nende ülesanded.
2. **Ettepanek välja jätta § 6 lg 2** kuna volikogu töökorda tahetakse eraldi kinni, siis võiks see olla kajastatud volikogu töökorras.

### **Muuta volikogu esimehe ja aseesimehe valimise § selgemaks ning lisada § 61 volikogu aseesimehe valimine ja sõnastada need järgmiselt.**

### **§ 6.****Volikogu esimehe valimine**

 (1) Volikogu esimees valitakse volikogu liikmete seast salajase hääletamise teel volikogu koosseisu häälteenamusega volikogu töökorras isikuvalimiste kohta kehtestatud korras.

 (2) Volikogu esimehe valimised uue volikogu koosseisu esimesel istungil või järgmistel istungitel, kui esimesel istungil ei osutunud volikogu esimees valituks, korraldab Mulgi valla valimiskomisjon.

 (3) Igal volikogu liikmel on volikogu esimehe valimisel üks hääl.

 (4) Valimistulemus volikogu esimehe valimisel uue volikogu koosseisu esimesel istungil või järgmistel istungitel, kui esimesel istungil ei osutunud volikogu esimees valituks, tehakse kindlaks Mulgi valla valimiskomisjoni otsusega.

 (5) Kui ükski kandidaat ei osutu valituks, korraldatakse teine hääletusvoor kahe enim hääli saanud kandidaadi vahel.

 (6) Kui teises hääletusvoorus ei osutu keegi valituks, esitatakse uued kandidaadid.

### **§ 61  Volikogu aseesimehe (aseesimeeste) valimine**

 (1) Volikogu aseesimees (aseesimehed) valitakse volikogu liikmete seast salajase hääletamise teel volikogu koosseisu häälteenamusega volikogu töökorras isikuvalimiste kohta kehtestatud korras.

 (2) Enne volikogu aseesimehe (aseesimeeste) valimist otsustab volikogu aseesimeeste arvu.

 (3) Kui valitakse mitu aseesimeest, korraldatakse valimised samaaegselt, kusjuures igal volikogu liikmel on hääli vastavalt valitavate aseesimeeste arvule.

 (4) Kui ükski kandidaat ei osutu valituks, korraldatakse teine hääletusvoor kahe enim hääli saanud kandidaadi vahel.

 (5) Kui teises hääletusvoorus ei osutu keegi valituks, esitatakse uued kandidaadid.

1. **Tühistada § 7 lg3, ei ole hea toon, et tehke, mis teie tahate aga me ei pea teid kuulda võtma**

„Komisjoni ettepanekud ja seisukohad on volikogu ja vallavalitsuse õigusaktide vastuvõtmisel soovitusliku ja/või nõuandva iseloomuga“

1. **Muuta §7 selliselt, et volikogu komisjoni koosseisu puudutav oleks eraldi § ehk §71. Komisjoni koosseis.**
2. **Lisada komisjoni koosseisu lõiked, selle kohta kuidas komisjoni koosseis kujuneb ja sõnastada järgmiselt:**

*(1) Volikogu komisjoni koosseisu kujundamisel arvestatakse erakondade ja valimisliitude esindajate osakaalu volikogus.*

 *(2) Enne komisjoni liikmete kinnitamist otsustab volikogu komisjoni liikmete arvu ja erakondade ja valimisliitude esindajate osakaalu komisjonis.*

 *(3) Muudatusi komisjoni koosseisus teeb volikogu komisjoni esimehe ettepanekul. Komisjoni liikme volitused algavad ja lõpevad volikogu vastava otsuse jõustumisel***.**

1. **Muuta § 7 lg 7 sõnastust kuna ei ole üheselt aru saada, keda mõeldakse kas vallavolikogu liiget või komisjoni liiget. Sõnastada lõige järgnevalt:**

(7) Alatise komisjoni koosseisu kuulub vähemalt *kolm volikogu liiget.* Revisjonikomisjoni liikmeteks saavad olla ainult volikogu liikmed.

1. **Lisada § volikogu komisjoni esimehe ülesanded ja sõnastada järgmiselt:**

*§ ... Komisjoni esimees*

 *(1) Volikogu komisjoni esimees:*

 *1) juhib komisjoni tööd;*

 *2) koostab komisjoni tööplaani ja koosolekute päevakorra*

 *3) kutsub kokku komisjoni koosoleku;*

 *4) otsustab, keda kutsuda osalema komisjoni koosolekul päevakorra küsimuste arutelul;*

 *5) juhatab komisjoni koosolekut;*

 *6) kirjutab alla komisjoni poolt koostatavatele ja väljastatavatele dokumentidele.*

 *(2) Volikogu alatise komisjoni esimees annab vähemalt kord aastas komisjoni tööst volikogule aru. Komisjoni esimees esitab igal aastal hiljemalt 1. veebruariks volikogu esimehele kirjaliku aruande komisjoni eelmise aasta tööst. Kohaliku omavalitsuse volikogu valimise aastal esitab komisjoni esimees aruande hiljemalt 1. septembriks. Aruanne peab muuhulgas sisaldama ülevaadet komisjonis arutatud olulisematest küsimustest. Aruanne avalikustatakse valla veebilehel.*

 *(3) Komisjoni esimehe äraolekul asendab teda komisjoni aseesimees või komisjoni esimehe määratud komisjoni liige.*

1. **Täiendada põhimäärust §-iga volikogu eestseisuse kohta ja sõnsastada järgmiselt:**

*Volikogu eestseisus*

*§ ... Volikogu eestseisuse koosseis*

 *Volikogu eestseisusesse kuuluvad volikogu esimees, volikogu aseesimees (aseesimehed), fraktsioonide ja alatiste komisjonide esimehed või nende äraolekul aseesimehed.*

*§ ... Eestseisuse ülesanded*

 *Eestseisus on nõuandev organ volikogu esimehe juures volikogu istungi päevakorras olevate eelnõude ja muude volikogu töökorraldusega seotud küsimuste arutamiseks. Eestseisuse otsused on volikogu esimehele soovituslikud.*

*§ ... Eestseisuse koosolek*

 *(1) Eestseisuse koosolekust võtavad sõnaõigusega osa vallavanem. Volikogu esimees võib kutsuda eestseisuse koosolekule teisi isikuid. Eestseisuse koosolekust võivad sõnaõiguseta osa võtta volikogu liikmed.*

 *(2) Eestseisuse koosolekud toimuvad üldjuhul kaks nädalat enne volikogu istungit, koosoleku aja määrab volikogu esimees.*

 *(3) Eestseisust juhib volikogu esimees või tema äraolekul volikogu aseesimees.*

 *(4) Eestseisus on otsustusvõimeline, kui eestseisuse koosolekul osalevad vähemalt pooled eestseisuse liikmed. Eestseisuse otsused tehakse avalikul hääletusel poolthäälte enamusega. Häälte võrdsel jaotumisel osutub otsustavaks hääleks koosoleku juhataja hääl.*

 *(5) Eestseisuse koosolek protokollitakse. Protokollile kirjutavad alla eestseisuse koosoleku juhataja ja protokollija.*

1. **Täiendada põhimäärust §-iga volikogu fraktsiooni moodustamise õigusega ja sõnastada järgmiselt:**

*Volikogu fraktsioon*

*§ ... Volikogu fraktsiooni moodustamine*

 *(1) Volikogu liikmed võivad moodustada fraktsiooni, millesse peab kuuluma vähemalt kolm liiget. Ühest erakonna või valimisliidu nimekirjast valitud volikogu liikmetest võib moodustada ainult ühe fraktsiooni.*

 *(2) Volikogu fraktsiooni moodustamise otsus, mis sisaldab fraktsiooni nimetust, esimehe ja aseesimehe (aseesimeeste) ja liikmete nimesid ning mis on allkirjastatud kõigi fraktsiooni liikmete poolt, edastatakse volikogu istungi juhatajale. Fraktsiooni volitused loetakse alanuks istungi juhataja poolt vastava otsuse teatavaks tegemisega volikogu istungil.*

 *(3) Fraktsiooni esindab esimees. Fraktsiooni esimehe äraolekul asendab teda üks fraktsiooni aseesimeestest või fraktsiooni poolt volitatud isik. Fraktsiooni esimees ei või olla samal ajal volikogu esimehe ega aseesimehe ametikohal.*

*§ ... Muudatused fraktsiooni koosseisus*

 *(1) Muudatused fraktsiooni koosseisus otsustab fraktsioon ja need vormistatakse fraktsiooni otsusega, mis edastatakse kirjalikult volikogu esimehele, kes teeb selle teatavaks volikogu istungil.*

*(2) Fraktsiooni liikmel on õigus igal ajal lahkuda fraktsioonist, informeerides sellest kirjalikult fraktsiooni esimeest ja volikogu esimeest, kes teeb selle teatavaks volikogu istungil.*

 *(3) Fraktsiooni liikme võib fraktsioonist välja arvata kõigi ülejäänud fraktsiooni liikmete ühisel otsusel, mis on nende kõigi poolt allkirjastatud. Otsus edastatakse volikogu esimehele, kes teeb selle teatavaks volikogu istungil.*

 *(4) Volikogu liikme volituste peatumisel või volituste ennetähtaegse lõppemise korral lõpeb samaaegselt fraktsiooni kuuluvus.*

1. ***Muuta § 9 lisades lõike järgmise sõnastusega:***

*( ...) Komisjon on otsustusvõimeline kui selle koosolekust võtab osa vähemalt pool komisjoni liikmetest*

1. ***Muuta § 9 sõnastust jättes välja lõiked 4,6,7 ei ole mõistlik neid rakendada kuna võib tekitada asjatult palju segadust ja küsimusi.***
2. ***Muuta § 9 lg8 sõnastust jättes välja elektroonilise koosoleku toimumise ja sõnsatada lõige järgmiselt:***

*(8) Komisjoni koosoleku kohta koostatakse protokoll, milles märgitakse koosoleku päevakord, toimumise aeg, koosolekust osa võtnud isikute nimekiri, komisjoni otsused ja komisjoni liikmete kirjalikult esitatud eriarvamused. Protokollile kirjutavad alla koosoleku juhataja ja protokollija.*

1. ***Muuta § 9 lg9 sõnastust .. hiljemalt „viie“ tööpäeva jooksul asendada sõnaga „kahe“ tööpäeva jooksul ja sõnastada lõige järgmiselt:***

*(9) Protokoll vormistatakse hiljemalt kolme tööpäeva jooksul pärast koosoleku toimumist. Protokollid avalikustatakse valla veebilehel hiljemalt kahe tööpäeva jooksul pärast koosoleku toimumist.*

1. ***Muuta § 11 lg3 sõnastust ja täiendada järgmiselt***

*(3) Enne majandusaasta aruande kinnitamist volikogus vaatab revisjonikomisjon volikogule esitatud majandusaasta aruande läbi ja koostab selle kohta kirjaliku aruande, mis esitatakse volikogule. Aruandes avaldab revisjonikomisjon, kas ta toetab vallavalitsuse koostatud majandusaasta aruande kinnitamist. Lisaks annab revisjonikomisjon aruandes ülevaate oma tegevuse kohta.*

1. ***Lisad põhimäärusesse eraldi jaona arupärimine ja sõnastada järgmiselt:***

***§ ... Arupärimise esitamine***

 ***(1) Volikogu liikmel ja fraktsioonil on õigus esitada arupärimisi:***

 ***1) vallavanemale;***

 ***2) vallavalitsuse liikmetele;***

 ***3) omavalitsusliitude volikogusse ja üldkoosolekule kuuluvatele volikogu esindajatele;***

 ***4) omavalitsusliitude juhatusse kuuluvatele volikogu liikmetele;***

 ***5) aktsiaseltsi või osaühingu, mille ainsaks aktsionäriks või osanikuks on vald (edaspidi valla äriühing), nõukogu esimehele;***

 ***6) sihtasutuse, mille asutajaks on vald (edaspidi valla sihtasutus), nõukogu esimehele.***

 ***(2) Arupärimine esitatakse kirjalikult. Arupärimine peab sisaldama arupärimisele vastamise viisi.***

 ***(3) Käesoleva paragrahvi lõike 1 punktides 1-4 nimetatud arupärimised esitatakse kas volikogu istungil või vallakantseleile. Vallakantselei korraldab viivitamata arupärimise edastamise selle adressaadile.***

 ***(4) Käesoleva paragrahvi lõike 1 punktides 5 ja 6 nimetatud arupärimised esitatakse vallakantseleile. Vallakantselei korraldab viivitamata arupärimise edastamise selle adressaadile.***

***§ ... Arupärimisele vastamine***

 ***(1) Arupärimisele, välja arvatud valla äriühingu ja valla sihtasutuse nõukogu esimehele esitatud arupärimisele, vastamise viisideks on:***

 ***1) suuline vastus volikogu istungil või***

 ***2) kirjalik vastus.***

 ***(2) Kirjalik vastus arupärimisele tuleb saata vallakantselei kaudu volikogule 10 tööpäeva jooksul, arvates arupärimise adressaadile edastamisest. Vallakantselei korraldab viivitamata vastuse edastamise arupärijale. Kirjalik vastus tehakse hiljemalt volikogu istungi ajaks teatavaks kõikidele volikogu liikmetele.***

 ***(3) Kui arupärimisele soovitakse suulist vastust volikogu istungil, võtab volikogu esimees arupärimisele vastamise järgmise volikogu istungi päevakorda. Kui arupärija soovib arupärimisele suulist vastust volikogu istungil, kuid arupärijat ennast volikogu saalis arupärimisele vastamise hetkel ei viibi, suulist vastust ei anta ning päevakorrapunkti käsitlemine lõpetatakse.***

 ***(4) Volikogu istungil arupärimisele suulise vastamise korral on arupärijal või arupärijate esindajal, kui arupärimise on esitanud mitu volikogu liiget või fraktsioon, õigus esitada iga arupärimise küsimuse kohta kaks täpsustavat küsimust.***

***§.... Valla äriühingu ja Valla sihtasutuse nõukogu esimehele esitatud arupärimistele vastamine***

 ***(1) Valla äriühingu ja valla sihtasutuse nõukogu esimehele esitatud arupärimisele vastatakse kirjalikult.***

 ***(2) Kirjalik vastus arupärimisele tuleb saata vallakantseleile 30 päeva jooksul, arvates arupärimise adressaadile edastamisest. Vallakantselei korraldab viivitamata vastuse edastamise arupärijale.***

1. ***Põhimäärusesse tuleb lisada vallavanema puhkusele lubamine, lähetusse saatmine ja asendamine.***
2. ***Ettepanek on välja jätta § 22 Tööpiirkonnad. Mulgi valla juhtimisstruktuur on segane ning ametiasutsue põhimääruses on piirkonnad juba välja toodud ei ole vajadust ka valla põhimääruses neid välja tuua.***
3. ***Ettepanek on välja jätta § 23 Osavald. Ei ole vajadust eraldi põhimäärusesse seda kirjuatad kuna osavalla moodustaine on reguleeritud seadustega.***

Palun vallavalitsusel enne volikogu istungit võtta oma poolne seisukoht minu ettepanekute osas ja arvestada tehtud ettepanekuid.

Lugupidamisega

Taimo Tugi

Vallavolikogu liige

09.01.2018